Sacrosancte Dei ecclesie Sancti Vincentii martiris, que est constructa infra muros Matisconum civitatis, quam domnus Letbaldus presul ad regendum habere videtur. Igitur ego, in Dei nomine, Sendelenus canonicus dono ad ipsam casam Dei et ad mensam fratrum aliquid de rebus meis que sunt site in pago Matisconense, in agro Salorniacense, in villa Sanciaco. Hoc sunt duo curtili cum supraposito, in uno quorum manet Gontardus, in alio Adalgerius; qui terminat a mane terra Flotberti, a medio die et a sero viis publicis, a circio terra Warnerii. Et dono supradicte ecclesie silvam unde faciant villani domus et ignem et omnia necessaria eorum; et nemo umquam malam consuetudinem illis imponat propter illam silvam, sed habeant liberam potestatem omni tempore utendi ea. Donat autem predictus canonicus has prenominatas res perpetualiter et deinceps tali ratione ut semper ad mensam fratrum perseverent, et abstractum hoc fuerit ad proprios parentes revertatur. Si quis hoc contradixerit auri unciam componat. S. Sendelini. S. Willelmi comitis. S. Wicardi. S. Rodulfi. S. Eldrici. S. Arleboldi. Hactum est hoc regnante Rotberto rege.